CELEX: 32010R0759
Language: lv
Date: 2010-08-24 00:00:00
Title: Komisijas Regula (ES) Nr. 759/2010 ( 2010. gada 24. augusts ), ar ko attiecībā uz vielu tildipirosinu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura  Dokuments attiecas uz EEZ

25.8.2010   
            
            
               LV
            
            
               Eiropas Savienības Oficiālais Vēstnesis
            
            
               L 223/39
            
         KOMISIJAS REGULA (ES) Nr. 759/2010
   (2010. gada 24. augusts),
   ar ko attiecībā uz vielu tildipirosinu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko formulējusi Veterināro zāļu komiteja,
   tā kā:
   
               (1)
            
            
               Maksimāli pieļaujamais atlieku saturs farmakoloģiski aktīvām vielām, kas paredzētas izmantošanai Eiropas Savienībā veterinārās zālēs produktīvajiem dzīvniekiem vai biocīdos produktos, ko izmanto lopkopībā, jānosaka saskaņā ar Regulu (EK) Nr. 470/2009.
            
         
               (2)
            
            
               Farmakoloģiski aktīvās vielas un to klasifikācija pēc to atlieku maksimāli pieļaujamā satura ir noteikta pielikumā Komisijas 2009. gada 22. decembra Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura (2).
            
         
               (3)
            
            
               Eiropas Zāļu aģentūrai iesniegts pieteikums par atlieku maksimāli pieļaujamā satura (turpmāk “MRL”) noteikšanu tildipirosinam liellopu un cūku sugām.
            
         
               (4)
            
            
               Veterināro zāļu komiteja (turpmāk “VZK”) ieteica noteikt pagaidu MRL tildipirosinam liellopu sugām, kas piemērojams muskuļiem, taukiem, aknām un nierēm, izņemot dzīvniekus, no kuriem iegūst pienu lietošanai pārtikā. Pagaidu MRL, kas noteikts muskuļiem, nedrīkstētu piemērot injekcijas vietai, kur atlieku saturs nedrīkstētu pārsniegt 11 500 μg/kg.
            
         
               (5)
            
            
               Saskaņā ar Regulas (EK) Nr. 470/2009 5. pantu Eiropas Zāļu aģentūrai ir jāizskata iespēja izmantot kādai farmakoloģiski aktīvai vielai kādā konkrētā pārtikas produktā noteikto maksimāli pieļaujamo atlieku saturu arī citam pārtikas produktam, kas iegūts no tās pašas sugas, vai iespēja kādai farmakoloģiski aktīvai vielai noteikto maksimāli pieļaujamo atlieku saturu vienā vai vairākās sugās izmantot arī citām sugām. VZK ieteica ekstrapolēt pagaidu MRL tildipirosinam no liellopu sugām uz kazu sugām.
            
         
               (6)
            
            
               VZK ieteica noteikt pagaidu MRL tildipirosinam cūku sugām, kas piemērojams muskuļiem, ādai, taukiem, aknām un nierēm. Pagaidu MRL, kas noteikts muskuļiem, nedrīkstētu piemērot injekcijas vietai, kur atlieku saturs nedrīkstētu pārsniegt 7 500 μg/kg.
            
         
               (7)
            
            
               Tāpēc jāgroza 1. tabula Regulas (ES) Nr. 37/2010 pielikumā, tajā iekļaujot vielu tildipirosinu liellopu, kazu un cūku sugām. Minētajā tabulā noteiktajam pagaidu MRL tildipirosinam liellopu, kazu un cūku sugām būtu jābūt spēkā līdz 2012. gada 1. janvārim.
            
         
               (8)
            
            
               Ir lietderīgi noteikt pamatotu termiņu, lai attiecīgās ieinteresētās personas varētu veikt vajadzīgos pasākumus jaunā noteiktā MRL ievērošanai.
            
         
               (9)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza, kā noteikts šīs regulas pielikumā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 24. oktobra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 24. augustā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 152, 16.6.2009., 11. lpp.
   
      (2)  OV L 15, 20.1.2010., 1. lpp.
   
      PIELIKUMS
      Regulas (ES) Nr. 37/2010 pielikuma 1. tabulā iekļauj šādu vielu alfabēta kārtībā:
      
         
                     Farmakoloģiski aktīvā viela
                  
                  
                     Marķieratliekas
                  
                  
                     Dzīvnieku suga
                  
                  
                     
                        MRL
                     
                  
                  
                     Izmeklējamie audi
                  
                  
                     Citi noteikumi
                     (saskaņā ar Regulas (EK) Nr. 470/2009 14. panta 7. punktu)
                  
                  
                     Terapeitiskā klasifikācija
                  
               
                     “Tildipirosins
                  
                  
                     Tildipirosins
                  
                  
                     Liellopi, kazas
                  
                  
                     400 μg/kg
                  
                  
                     Muskuļi
                  
                  
                     Nelietot dzīvniekiem, no kuriem iegūst pienu, ko paredzēts lietot pārtikā.
                     
                        MRL, kas noteikts muskuļiem, nepiemēro injekcijas vietai, kur atlieku saturs nepārsniedz 11 500 μg/kg.
                     Pagaidu MRL ir spēkā līdz 2012. gada 1. janvārim.
                  
                  
                     Makrolīdi”
                  
               
                     200 μg/kg
                  
                  
                     Tauki
                  
               
                     2 000 μg/kg
                  
                  
                     Aknas
                  
               
                     3 000 μg/kg
                  
                  
                     Nieres
                  
               
                     Cūkas
                  
                  
                     1 200 μg/kg
                  
                  
                     Muskuļi
                  
                  
                     
                        MRL, kas noteikts muskuļiem, nepiemēro injekcijas vietai, kur atlieku saturs nepārsniedz 7 500 μg/kg.
                     Pagaidu MRL ir spēkā līdz 2012. gada 1. janvārim.
                  
               
                     800 μg/kg
                  
                  
                     Āda un tauki
                  
               
                     5 000 μg/kg
                  
                  
                     Aknas
                  
               
                     10 000 μg/kg
                  
                  
                     Nieres